Document ID: 31986D0271

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Μαΐου 1986
για την τροποποίηση της απόφασης 81/525/ΕΟΚ σχετικά με τις αιτήσεις προκαταβολής και αποδοχής των πριμοδοτήσεων που καταβάλλονται για την αναδιάρθρωση των αμπελώνων στο πλαίσιο συλλογικών δραστηριοτήτων
(86/271/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 458/80 του Συμβουλίου της 18ης Φεβρουαρίου 1980 για την αναδιάρθρωση των αμπελώνων στο πλαίσιο συλλογικών δραστηριοτήτων (1), όπως τροποποιήθηκε τελευταία από τον κανονισμό (ΕΟΚ) αριθ. 1598/83 (2), και ιδίως το άρθρο 10 παράγραφος 4,
Εκτιμώντας:
ότι η απόφαση 81/525/ΕΟΚ της Επιτροπής (3) προέβλεψε τον τρόπο σύμφωνα με τον οποίο πρέπει να υποβάλλονται οι αιτήσεις για προκαταβολή και απόδοση των πριμοδοτήσεων που καταβάλλονται για την αναδιάρθρωση των αμπελώνων στο πλαίσιο συλλογικών δραστηριοτήτων·
ότι, στη σημερινή φάση υλοποίησης των μέτρων αναδιάρθρωσης των αμπελώνων, πρέπει να απλοποιηθεί η υποβολή των αιτήσεων για απόδοση με την προσαρμογή του παραρτήματος ΙΙ των εντύπων που προβλέπονται στα παραρτήματα ΙΙ Α και ΙΙ Β της απόφασης 81/525/ΕΟΚ·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα ΙΙ Α και ΙΙ Β της απόφασης 81/525/ΕΟΚ αντικαθίστανται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 23 Μαΐου 1986.

Labels: 12
15
19
6